# Duško Vujošević

Duško Vujošević|  |
| Biografski detalji |
| Rođenje | 3. marta 1959.  Podgorica, Crna Gora (tada  Titograd, SFR Jugoslavija) |
| Smrt | 8. aprila 2026. (dob: 67)  Beograd, Srbija |
|  |
| Trenerska karijera | 1976. – 2021. |
| Pregled karijere |
| Kao trener: |
| 1982 – 1983 |  OKK Beograd |
| 1984 – 1985 |  Mladost Zemun |
| 1987 – 1989 |  Partizan |
| 1989 – 1990 |  Oximesa |
| 1990 – 1991 |  Partizan |
| 1991 – 1992 |  Crvena zvezda |
| 1992 – 1995 |  Brescia |
| 1995 – 1997 |  Olimpia Pistoia |
| 1997 – 1998 |  VL Pesaro |
| 1999 – 2001 |  Radnički |
| 2001 – 2010 |  Partizan |
| 2003 |  Srbija i Crna Gora |
| 2007 – 2010 |  Crna Gora |
| 2010 |  CSKA Moskva |
| 2012 – 2015 |  Partizan |
| 2016 – 2017 |  Limoges |
| 2017 – 2018 |  Bosna i Hercegovina |
|  |

**Duško Vujošević** (Podgorica, 3. marta 1959. – Beograd, 8. aprila 2026.), jugoslovenski i crngorski košarkaški trener.

Vujošević je u četiri navrata bio trener Partizana, pri čemu je vodio klub do rekordnih 12 naslova prvaka, pet nacionalnih kupova, pet naslova prvaka regionalne Jadranske lige te FIBA Kupa Radivoja Koraća 1989. godine. S ukupno 23 naslova, Vujošević je najuspješniji trener u istoriji Partizana. Godine 2009. dobio je Nagradu za trenera godine Eurolige. Od 2011. do 2015. bio je i predsednik Partizana.

## Biografija

Vujošević je trenerskim poslom počeo da se bavi 1976. Do 1982. godine radio je sa mlađim kategorijama u Partizanu. Sledeću sezonu je proveo u OKK Beogradu, gde je vodio juniorsku ekipu koja je osvojila Prvenstvo Jugoslavije. Te godine radio je i sa prvim timom OKK Beograda.

Posle odsluženja vojnog roka, godinu dana je radio u Mladosti iz Zemuna, a pred sezonu 1985/86. vratio se u Partizan, gde je postao pomoćni trener prvog tima. Posle smene prvog trenera, tokom sezone 1986/87., u 27. godini života, postajo je prvi trener Partizana i iste sezone osvajio titulu prvaka Jugoslavije. U sezoni 1987/88. Vujošević je predvodio Partizan do fajnal-fora Kupa evropskih šampiona u Ganu, na kom je Partizan osvojio treće mesto. Vujošević je vodio Partizan i u sledećoj sezoni, 1988/89., kada je osvojio FIBA Kup Radivoja Koraća i Kup Jugoslavije.

U sezoni 1989/90. Vujošević je bio je prvi trener španske Uelve iz Granade, da bi se posle toga vratio u Partizan, koji je vodio u sezoni 1990/91 i stigao do finala plej-ofa, u kom je poražen od ekipe POP 84. U sezoni 1991/92. bio je prvi trener Crvene zvezde. Od 1992. do 1998. radio je u Italiji, gde je vodio ekipe Breše, Pistoje i Skavolinija. Po povratku iz Italije Vujošević je u sezoni 1998/99. bio šef stručnog štaba podgoričke Budućnosti, a od 1999. do 2001. dve sezone je vodio beogradski Radnički.

Od povratka u Partizan, 2001. godine, osvojio je devet titula prvaka države (2002. – 2010.), četiri Kupa (2002., 2008. – 2010.) i regionalnu NLB ligu četiri puta (2007. – 2010.), čime je postao najtrofejniji trener u istoriji kluba.

Kao trener juniorske reprezentacije Jugoslavije osvojio je Prvenstvo Evrope u Vrbasu 1988. godine i četvrto mesto na Svetskom juniorskom prvenstvu 1991. Duško Vujošević je trener koji je poznat po izvanrednom radu sa mladim igračima. U proleće 2003. postavljen je za selektora seniorske reprezentacije Srbije i Crne Gore, sa kojom je na Evropskom prvenstvu u Švedskoj osvojio šesto mesto. Bio je selektor Bosne i Hercegovine košarkaške reprezentacije.

Umro je 8. aprila 2026. u Beogradu.

## Reference

## Vanjske veze

* Duško Vujošević na sajtu IMDb